- Salmo
- <
- 112
- >

Salmo 112
112
Din Bindisyon Di Nalinteg Ay Ipogaw
1 Madaydayaw din Apo!
Nagasat din mangipateg ya emegyat en sisya
ya malaydan ay mantongpal sin bilbilina.
2 Mabigbig to sin daga din poli na,
din polin di nalinteg yan mabindisyonan da.
3 Bomaknang to din pamilya na,
yan komakaman din kinalinteg na si eng-enggana.
4 Din managseg-ang ya nalinteg di ogali na,
olay mo sin mabolinget di kad-ana,
masilawan pay dedan sisya.*Di esa abe ay kaiologan nina sin Hebreo et: Silaw sin mabolinget di kaiarigana para sin iib-a na ay nalinteg abe di ogali na, tan managseg-ang ya nalinteg sisya.
5 Nagasat din managpabolod sin gagait na
ya maga di sowitik na.
6 Tan din nalinteg yan maga polos di kaisokbaana,
polos ay adi malinglingan sisya.
7 Adi emegyat si lawa ay maipadamag en sisya,
tan mantalek en Diyos, napigsa di pammati na.
8 Adi mandanag ono emegyat sisya,
awni et ilaena din kaabakan di kalabana.
9 Kaidawadawat sin nabiteg, magay pap-eng din seg-ang na,
awni et manturay ya mabigbig sisya.
10 Din lawa di ogali da yan manbonget da ay mangila,
palalo di liget ya dismaya da.
Awni et mamaga da
et adi polos matongpal din namnamaen da.

- Salmo
- <
- 112
- >

*112:4 Di esa abe ay kaiologan nina sin Hebreo et: Silaw sin mabolinget di kaiarigana para sin iib-a na ay nalinteg abe di ogali na, tan managseg-ang ya nalinteg sisya.

© 2016 Wycliffe Bible Translators of Canada, Inc.